section_heading: Pretprodukcija i dizajn
paragraph_text: Nekih tri do četiri mjeseca otkad je Lucas započeo s pisanjem scenarija, Chiang i njegova ekipa dizajnera započeli su dvogodišnji proces pregledavanja tisuća i tisuća dizajna za film. Chiang je izjavio da je Lucas želio da Epizoda I stilski bude različita od ostalih filmova iz sage Zvjezdanih ratova: "Trebala je biti bogatija i više odgovarati određenom vremenskom razdoblju, jer se zapravo radi o povijesti koja vodi do Nove nade." Trima planetima na kojima se odvija radnja filma - neki s različitim okolišem, poput ljudskih i Gunganovskih gradova planeta Naboo i tri različite zgrade na planetu Coruscant - bit će jedinstvenog izgleda s nekim elementima iz stvarnog svijeta osim grada Gunganovaca. Konceptualni crteži Ralpha McQuarrieja iz originalne trilogije poslužili su kao temelj za Mos Espu - na čiji su izgled također utjecali i stari hoteli i zgrade u Tunisu te tržnica, a sve kako bi se razlikovala od Mos Eisleyja iz Nove Nade - i Coruscant, pogotovo dizajn metropole koja je postala temelj izgleda Senata.